CELEX: 62004TJ0400
Language: el
Date: 2011-09-20 00:00:00
Title: Απόφαση του Γενικού Δικαστηρίου (δεύτερο τμήμα) της 20ής Σεπτεμβρίου  2011. # Arch Chemicals, Inc. και Arch Timber Protection Ltd (T-400/04), Rhodia UK Ltd (T-402/04), Sumitomo Chemical (UK) plc (T-403/04) και Troy Chemical Co. BV (T-404/04) κατά Ευρωπαϊκής Επιτροπής. # Υγειονομικός έλεγχος - Διάθεση βιοκτόνων στην αγορά - Καταγραφή των δραστικών ουσιών που διατίθενται στην αγορά - Απόφαση να μην τροποποιηθούν ορισμένες διατάξεις της ρυθμίσεως - Προσφυγή κατά παραλείψεως - Υποχρέωση θεσμικού οργάνου να ενεργήσει - Προσφυγή ακυρώσεως - Πράξη που δεν αφορά ατομικά τις προσφεύγουσες - Απαράδεκτο. # Συνεκδικασθείσες υποθέσεις T-400/04, T-402/04 έως T-404/04.

Απόφαση του Γενικού Δικαστηρίου (δεύτερο τμήμα) της 20ής Σεπτεμβρίου 2011 – Arch Chemicals κ.λπ. κατά Επιτροπής
      (Συνεκδικασθείσες υποθέσεις T-400/04, T-402/04 έως T-404/04)
      «Υγειονομικός έλεγχος – Διάθεση βιοκτόνων στην αγορά – Καταγραφή των δραστικών ουσιών που διατίθενται στην αγορά – Απόφαση να μην τροποποιηθούν ορισμένες διατάξεις της ρυθμίσεως – Προσφυγή κατά παραλείψεως – Υποχρέωση θεσμικού οργάνου να ενεργήσει – Προσφυγή ακυρώσεως – Πράξη που δεν αφορά ατομικά τις προσφεύγουσες – Απαράδεκτο»
      1.                     Προσφυγή κατά παραλείψεως – Αρμοδιότητα του δικαστή της Ένωσης – Εντολή προς θεσμικό όργανο – Δεν επιτρέπεται – Αίτημα διαπιστώσεως
            παράνομης παραλείψεως – Παραδεκτό (Άρθρο 232, εδ. 2, ΕΚ) (βλ. σκέψη 40)
      2.                     Προσφυγή κατά παραλείψεως – Υποχρέωση της Επιτροπής να ενεργήσει – Εύλογες προθεσμίες για να ανταποκριθεί σε μια πρόσκληση
            προς ενέργεια – Παράνομο διατάξεων του δικαίου της Ένωσης – Υποχρέωση της Επιτροπής να τις τροποποιήσει – Δεν υφίσταται –
            Δεν απορρέει τέτοια υποχρέωση από καμία διάταξη ή γενική αρχή του δικαίου της Ένωσης (Άρθρα 211 ΕΚ και 232 ΕΚ) (βλ. σκέψεις
            57, 59-60, 65-67)
      3.                     Προσφυγή ακυρώσεως – Προσφυγή στρεφόμενη κατ’ αποφάσεως με την οποία προβάλλεται άρνηση ανακλήσεως ή τροποποιήσεως προγενέστερης
            πράξεως – Παραδεκτό το οποίο εκτιμάται σε σχέση με τη δυνατότητα προσβολής της επίμαχης πράξεως (Άρθρο 230 ΕΚ) (βλ. σκέψεις
            79, 86)
      Αντικείμενο 
      
         
               Αφενός, προσφυγή κατά παραλείψεως με κύριο αίτημα να διαπιστωθεί παράλειψη της Επιτροπής καθόσον παρανόμως δεν τροποποίησε
                  ορισμένες διατάξεις του κανονισμού (ΕΚ) 1896/2000 της Επιτροπής, της 7ης Σεπτεμβρίου 2000, για την πρώτη φάση του προγράμματος
                  που περιλαμβάνεται στο άρθρο 16, παράγραφος 2, της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τα βιοκτόνα
                  (ΕΕ L 228, σ. 6), και του κανονισμού (ΕΚ) 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς
                  προγράμματος εργασίας που περιλαμβάνεται στο άρθρο 16, παράγραφος 2, της οδηγίας 98/8 και για την τροποποίηση του κανονισμού
                  (ΕΚ) 1896/2000 (ΕΕ L 307, σ. 1), και με επικουρικό αίτημα την ακύρωση του από 20 Ιουλίου 2004 εγγράφου της Επιτροπής περί
                  απορρίψεως των αιτημάτων που είχαν υποβάλει οι προσφεύγουσες-ενάγουσες, αφετέρου, αγωγή αποζημιώσεως με κύριο αίτημα την αποκατάσταση
                  της ζημίας την οποία φέρεται ότι υπέστησαν οι προσφεύγουσες-ενάγουσες από την παράλειψη της Επιτροπής να ενεργήσει και με
                  επικουρικό αίτημα την αποκατάσταση της ζημίας που προκάλεσε το έγγραφο της Επιτροπής της 20ής Ιουλίου 2004.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει τις προσφυγές-αγωγές.
               
            
         
                  2)
               
               
                  
               
               
                  	Οι Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc και Troy Chemical Co. BV φέρουν
                     τα δικά τους δικαστικά έξοδα, καθώς και εκείνα στα οποία υποβλήθηκε η Ευρωπαϊκή Επιτροπή.